ดอลล์อ่อนค่าในรอบกว่า15ปี
ดอลล์อ่อนค่าสุดในรอบ15ปีนักลงทุนจับตาเฟดคาดตรึงอัตราดอกเบี้ยระยะสั้น0-0.25%กระตุ้นการขยายตัวเศรษฐกิจ
1 พ.ย. 2553

ดอลล์อ่อนค่าสุดในรอบ15ปีนักลงทุนจับตาเฟดคาดตรึงอัตราดอกเบี้ยระยะสั้น0-0.25%กระตุ้นการขยายตัวเศรษฐกิจ 
ค่าเงินดอลลาร์สหรัฐร่วงลงแตะระดับต่ำสุดในรอบ 15 ปีครึ่งเมื่อเทียบกับเงินเยนที่ระดับ 80.37 เยน ในการซื้อขายที่ตลาดปริวรรตเงินตราเอเชียช่วงเช้าวันนี้ (1 พ.ย.) เพราะถูกกดดันจากกระแสคาดการณ์ที่ว่า ธนาคารกลางสหรัฐ (เฟด) จะใช้มาตรการผ่อนคลายเชิงปริมาณ (QE) ด้วยการเข้าซื้อพันธบัตรและตราสารหนี้ ในการประชุมวันที่ 2-3 พ.ย.นี้          



ภาพประกอบข่าว
สำนักข่าวเกียวโดรายงานว่า นักลงทุนจับตาดูการประชุมของเฟดในครั้งนี้อย่างใกล้ชิด เพราะนอกจากการใช้มาตรการ QE แล้ว นักวิเคราะห์ส่วนใหญ่คาดว่าเฟดจะยังคงตรึงอัตราดอกเบี้ยระยะสั้น (fed fund rate) ไว้ที่ 0-0.25% เพื่อกระตุ้นการขยายตัวของเศรษฐกิจ          กระทรวงพาณิชย์สหรัฐรายงานว่า ผลิตภัณฑ์มวลรวมภายในประเทศ (จีดีพี) ขยายตัว 2% ในไตรมาส 3 ปีนี้ นับเป็นการขยายตัวไตรมาสที่ 5 ติดต่อกัน โดยได้รับปัจจัยหนุนจากการใช้จ่ายผู้บริโภคที่แข็งแกร่ง แม้ว่าภาคอสังหาริมทรัพย์ยังคงซบเซา          ทั้งนี้ กระทรวงฯ ระบุว่า อัตราขยายตัวที่เพิ่มขึ้นของจีดีพีในไตรมาส 3 มีสาเหตุหลักๆ มาจากการใช้จ่ายส่วนบุคคล และการลงทุนในสินค้าคงคลังภาคเอกชนที่เพิ่มสูงขึ้น ซึ่งช่วยหักลบกับการลงทุนด้านอสังหาริมทรัพย์เพื่อการอยู่อาศัยที่ชะลอตัวลงมาก